சீன வெளியுறவு அமைச்சகமானது அரசவையின் கீழுள்ள அரசின் வெளிநாட்டுக் கொள்கையை நடைமுறைப்படுத்தி வெளிவிவ காரங்களைக் கையாளும் கடப்பாடுடைய அமைச்சகமாகும். நாடு மற்றும் அரசாங்கத்தின் சார்பில் வெளிவிவகாரங்களை நிர்வகிப்பது அதன் முக்கிய கடப்பாடாகும். அரசின் வெளிநாட்டுக் கொள்கை, தீர்மானங்கள் ஆகியவற்றை அறிவிப்பது, தூதாண்மை ஆவணங்கள் அறிக்கை ஆகியவற்றை வெளியிடுவது, தூதாண்மைப் பேச்சுவார்த்தை நடத்துவதற்கும், தொடர்பு கொள்வதற்கும் பொறுப்பு ஏற்பது, வெளிவிகாரங்கள் பற்றிய உடன்படிக்கையை உருவாக்குவது ஐ.நா கூட்டத் தொடரிலும், நாடுகளுக்கிடையிலான சர்வதேசக் கூட்டம், சர்வதேச நிறுவன நடவடிக்கைகள் ஆகியவற்றிலும் கலந்து கொள்வது, வெளிநாடுகளிலுள்ள சீனத் தூதரகங்கள் துணை நிலைத் தூதரகங்கள்,தொடர்புடைய பிரதிநிதி நிறுவனங்கள் ஆகியவற்றை நிறுவுவதற்குப் பொறுப்பேற்பது, வெளிநாடுகளிலுள்ள சீனப் பணியாளர்களை நிர்வகிப்பது , அரசவையின் பல்வேறு அமைச்சகங்களின் வெளிவிவகார வாரியங்களுக்கும் பல்வேறு மாநிலங்கள், தன்னாட்சிப் பிரதேசங்கள் மத்திய அரசின் நேரடி நிர்வாகத்தின் கீழுள்ள மாநகரங்கள் ஆகியவற்றின் தூதாண்மை நடவடிக்கைகளுக்கு வழிகாட்டி ஏற்பாடு செய்து இணக்கம் மேற்கொள்வது என்பன சீன வெளியுறவு அமைச்சகம் மேற்கொள்ள வேண்டிய முக்கிய பணியாகும்.